Diari Oficial de la Generalitat Valenciana


Sumari del DOGV 5176, del 13-01-2006 (2005/14299)

ORDE de 30 de novembre de 2005, de la Conselleria de Cultura, Educació i Esport, per la qual es modifica l'autorització, del centre docent privat concertat .San Francisco y Santo Domingo., de Vilamarxant, per canvi de titularitat i variació del nombre de llocs escolars en Educació Infantil, primer i segon cicles.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5176

Data del DOGV
:   13-01-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/14843


Data del document
:   30-11-2005

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * Vilamarxant
    * ensenyament primari
    * ensenyament privat
    * centre d'ensenyament
    * ensenyament secundari
    * educació preescolar

ORDE de 30 de novembre de 2005, de la Conselleria de Cultura, Educació i Esport, per la qual es modifica l'autorització, del centre docent privat concertat ?San Francisco y Santo Domingo?, de Vilamarxant, per canvi de titularitat i variació del nombre de llocs escolars en Educació Infantil, primer i segon cicles. [2005/14870]
  
L'expedient ha sigut iniciat a instància del representant de l'Arquebisbat de València, titular del centre docent privat concertat ?San Francisco y Santo Domingo?, de Vilamarxant, i del representant de la parròquia de Santa Caterina Màrtir de Vilamarxant, en sol·licitud de modificació de l'autorització del centre per canvi de titularitat a favor de l'última entitat i per a ampliar el nombre de llocs escolars d'Educació Infantil, segon cicle i reduir el nombre de llocs escolars d'Educació Infantil, primer cicle.
  
El nou titular declara que no es troba en cap dels supòsits indicats en l'article 21.2, de la Llei Orgànica Reguladora del Dret a l'Educació, que li impedirien ser titular de centres docents privats. Així mateix ha presentat la documentació acreditativa d'estar al corrent de les seues obligacions tributàries i de Seguretat Social, en compliment dels apartats 7 i 32 de l'Orde de 29 de desembre de 2004 de la Conselleria de Cultura, Educació i Esport, sobre concerts educatius (DOGV de 13.01.05).
  
La Direcció General d'Ensenyament va declarar, mitjançant resolució de data 3 de maig de 2005, l'adequació de les instal·lacions proposades per a la configuració sol·licitada, pel que fa a espais educatius, al que disposa la normativa aplicable.
  
L'expedient ha sigut tramitat per la direcció territorial de Cultura, Educació i Esport de València, la qual eleva proposta favorable al que se sol·licita, i inclou informe favorable de la Unitat Tècnica de Construccions.
  
Atés que el centre té autorització d'obertura i funcionament en els nivells educatius que es modifiquen.
  
Vists el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris; l'Orde de 29 de desembre de 2004, de la Conselleria de Cultura, Educació i Esport (DOGV de 13.01.05), sobre el procediment per a sol·licitar l'accés, la renovació, pròrroga o modificació dels concerts educatius; l'Orde de 16 de novembre del 2000, de la Conselleria de Cultura i Educació (DOGV de 21.11.00), per la qual es regulen els sistemes de finançament que regiran el sosteniment amb fons públics de les unitats corresponents al segon cicle d'Educació Infantil, i el Decret 115/1990, de 9 de juliol (DOGV de 24.07.90), del Consell de la Generalitat Valenciana, pel qual es crea el Registre de Centres Docents de la Comunitat Valenciana.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general, i l'Orde de 2 de febrer de 1998 (DOGV d'11.03.98), de la Conselleria de Cultura, Educació i Ciència, per la qual s'establixen els requisits mínims dels centres incomplets d'Educació Infantil de la Comunitat Valenciana, en desenrotllament de la disposició addicional quarta del Reial Decret 1.004/1991 de 14 de juny.
  
Vist l'article 57.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel que fa a l'eficàcia dels actes de les Administracions Públiques.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Primer
  
Modificar l'autorització, amb efectes des de l'inici del curs escolar 2005/2006, per canvi de titularitat i variació del nombre de llocs escolars en els nivells d'Educació Infantil, primer i segon cicles, del centre que més avall s'indica, en els termes que s'hi especifiquen.
  
Denominació específica del centre: SAN FRANCISCO Y SANTO DOMINGO
  
Antiga titularitat: Arquebisbat de València
  
Nova titularitat que s'autoritza: Parròquia de Santa Caterina Màrtir de Vilamarxant
  
Domicili: c/ Vilarroya, 9
  
Localitat: Vilamarxant
  
Província: València
  
Codi: 09417132
  
Modificació d'ensenyaments que s'autoritza: S'augmenta en 10 el nombre de llocs escolars d'Educació Infantil, segon cicle i es disminuïx en 1 el nombre de llocs escolars d'Educació Infantil, primer cicle, de manera que el centre queda configurat, en la seua totalitat, amb la següent composició:
  
- 1 unitat d'Educació Infantil, primer cicle, per a xiquets de 2 a 3 anys, amb 18 llocs escolars.
  
- 3 unitats d'Educació Infantil, segon cicle, amb 75 llocs escolars.
  
- 6 unitats d'Educació Primària, amb 150 llocs escolars.
  
- 4 unitats d'Educació Secundària Obligatòria, amb 120 llocs escolars.
  
Segon
  
Segons l'apartat trenta-dos de l'Orde de 29 de desembre de 2004, de la Conselleria de Cultura, Educació i Esport, i els apartats onze.5 i dotze de l'Orde de 16 de novembre del 2000, de la Conselleria de Cultura i Educació, l'administració actualitzarà d'ofici els concerts educatius subscrits pel centre i hi introduirà les modificacions que per la present orde s'acorden. A este fi, el director territorial corresponent notificarà a l'interessat el dia i l'hora en què haurà de subscriure els annexos que incloguen la modificació autoritzada, els quals seran firmats pel director territorial i el nou titular del centre docent privat a què fa referència esta orde.
  
Disposició addicional única
  
La present orde donarà lloc a la corresponent inscripció de la modificació de l'autorització en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 30 de novembre de 2005
  
El conseller de Cultura, Educació i Esport
  
Alejandro Font de Mora Turón